open-index/open-wikipedia-markdown huggingface dataset:
Barjanji

**Barjanji** ngini biasanya disambat di buhan Banjar dangan salawat Barzanji. Barjanji ngini marupaakan salah sabuting matan karya sastra nang paling banyak dikanal di buhan Muslim, apalagi di Indunusia. Barjanji ngini diulah ulih ulama nang bangaran Syekh Ja'far al-Barzanji bin Husain bin Abdul Karim. Sidin ngini pas maulahnya maumpati lumba manulis kisah hidup Nabi Muhammad Saw. nang diulah ulih Salahuddin al-Ayyubi. Salawat ngini manang disababakan bahasanya nang bagus banar wan puitis. Syair dalam kitab ngini baisi kisah hidup Nabi Muhammad SAW nang ditulisakan mamakai kata-kata nang harmonis, metafora nang bagus banar, wan gaya sastra nang tinggi banar.

Salawat Barjanji ngini rancaknya dibacaakan pas bulan Rabiul Awal atawa bulan mulud. Dalam acara ngitu dibacaakan kitab Barzanji. Ada nang dibaca biasa haja wan duduk. Ada jua bagian syair Barjanji ngini nang dibacaakan balagu sambil badiri, ngini nang disambat lawa *mahalul qiyam*.  Di Indunusia, kitab Barzanji dibacaakan jua di masjid-masjid, para jamaah duduk bersimpuh, lalu saikung nang mampimpun membacaakan Barzanji, bila sampai di bagian khusus disahuti oleh jamaah baimbaian.

## Barjanji di Buhan Banjar
Barjanji ngini di buhan Banjar biasanya dibacakan di acara-acara nang bakaitan lawan kahidupan, nang kaya batasmiyah, bacukur rambut, wan basunat. Buhan Banjar biasanya jua mambaca Barjanji pas yasinan mingguan di kampung.

## Jajuhutan
Badadamaran

**Badadamaran** ialah tradisi di buhan Banjar manyambut bulan puasa atawa Ramadan. Badadamaran ialah budaya manyalaakan lampu nang kaya lampion atawa tanglong, lilin, lampu nang pakai minyak tanah, obor, wan membakar karet atau damar di malam Ramadhan. Gawian ngini biasanya dilakuakan matan malam ke 21 Ramadhan hingga lebaran.  Tradisi ngini sudah kada banyak lagi nang manggawi

## Jajuhutan
Tanglong

**Tanglong** ialah panambaian matan tradisi Tiunghua bahari nang mamakai lampu matan kartas atawa lampiun sawagai tampat cahaya atawa sumbu lampu. Inya marupakan salah sabuting nang tamasuk kagiatan masarakat Kalimantan Salatan nang digawi gasan manyambut bulan Ramadan, labih tapatnya jua pas malam ka-21 nang disambat sagawai malam Nuzulul Qur'an, sampai handak manjalang Hari Raya Pitrah. Salain kabiasaan ngini rancak dikanal di babarapa dairah Kalimantan Salatan, kaya tradisi mambarasihi tampat ibadah, makam kulawarga atawa ulama, sampai basalamatan di rumah urang. Hal nang ngini rancak digawi sacara bagutung-ruyung ulih urang-urang disa.

Bahan tanglong ngini mamakai kartas nang bawarna-warni wan sajumlah kain nang disangga lawan paikat wan bilah paring sawagai karangka. Karancakan nang ngini diulah di atas garubak, bica, biskar, sapida mutur, sampai mubil. Ujarnya budaya ngini hudah ada waktu labih matan 30 tahun lalu, pas Kabupatin Balangan masih sawagai sabuting kacamatan, nang tamasuk Kabupatin induk, Hulu Sungai Utara.

Tanglong atawa nang dikanal bahari Bagarakan Saur digawi tradisiunal haja. Urang-urang kampung kaluar balalah saban kampung yang dilalui sasambilan mambawa alat-alat dapur, kaya panci dicatuk jadi bunyi-bunyian lalu jadi musik lawan bajalan batis sabalum dipakai gasan bamamasak hidangan basahur. Babun wan kanung kawa dipakai gasan alat musik ngitu, wan baju nang dipakai saadanya, jua sarung dililimpangakan haja di bahu pas Tanglong.

Salawas waktu balalu, Bagarakan Saur atawa Tanglong nang dikanal, wahini jadi labih rami wan mudirin. Tanglong sawagai wadah bubuhan anum-anum gasan manyalurakan kriatipitasnya, musti tatap lawan malastarikan nilai-nilai budaya wan tradisi sabalumnya ngitu. Parayaan nang ada rami banar di barbagai kuta di Kalimantan Salatan sampai rangkaian tradisi ngini sawagai aginda wisata budaya di bulan Ramadan. Saban tahun lumba kriasi Tanglong di dairah saurang musti ada nang bantuknya kaligrafi, arsitik, wan figur nang banuansa Islami baandak di atas mubil nang diarakakan dalam kuta. Misalnya pas aginda pariwisata kuta Banjarbaru nang pawai mubil bahias lampu kartas warna-warni wan unik-unik bantuknya: masigit, katupat, Kakbah, Al-Qur'an, unta, manusia babaju muslim, rumah adat Banjar, badug, rapun kurma, guwa hira, sampai burung buraq ada jua.

## [[Tujuan]]

# Salain gasan Bagarakan Saur bahari ngitu, wahini gasan manyambut atawa Lailatul Qadar nang diyakini sawagai malam barakatnya hibak banar lawan manyalakan lampiun barbagai bantuk jua.
# Tanglong ngini maajak masarakat gasan maitihi pulang wan mamanfaatakan putinsi alam nang matan sungai, gasan kaparluan transpurtasi, pariwisata, wan bantuk lain nang kawa digawi di situ. Di situ manampilakan budaya-budaya satampat, kaya bamainan musik Banjar di atas jukung.
# Sawagai simbul basamaan, kriatipitas, idukasi, wan warisan nang tatap dilastarikan.
# Utamanya ialah maikat silaturahmi lawan urang-urang lain wan masarakat satampat, wan iksprisi suka cita umat Muslim nang manuntungakan ibadah puasa Ramadan.
# Mustinya sawagai bantuk tuntunan wan hiburan gasan sabarataan urang nang di situ.

## Jujuhutan
Isra mi'raj

**Isra mi'raj** ialah salah satu paristiwa nang panting dalam agama islam, sabab ngini adalah paristiwa ganal rahat Nabi Muhammad SAW mandapat barbagai pangalaman wan pangatahuan nang bamanfaat sagan dirinya, umatnya sarta alam samasta. Paringatan isra mi'raj digawi satiap satahun sakali yaitu satiap tanggal 27 Rajab.

Adapun pangartian isra sendiri ialah parjalanan Nabi Muhammad mulai Masjidil Haram ka Masjidil Aqsa, sadangkkan pangartian mi'raj ialah parjalanan Nabi Muhammad SAW mulai Masjidil Aqsa manuju ka *sidratul muntaha* atawa langit nang katujuh. 

## Jujuhutan
Bagarakan saur

**Bagarakan [[Sahur|saur]]** ialah bantuk aktipitas sakalumpuk urang kampung matan kakanakan, lalakian anum, sampai uma-uma kaluar rumah babaris wan bakaliling saban kampung yang dilalui sasambilan mambawa butul papaci, wasi, paring, alat-alat dapur, kaya panci nang kaya alat parkusi misal drum, lalu dicatuk jadi bunyi-bunyian, manciptakan irama khas nang manggama di sakulilingan, lawan bajalan batis sabalum dipakai gasan bamamasak hidangan basahur. Tujuan panambaiannya, manggarak umat Muslim gasan makan sahur.

Wahini, urang-urang mamakai pangaras suara matan masigit wan langgar gasan manggarak bubuhannya. Imbahnya, ada jua nang mamakai pangaras suara gasan manyitil lagu-lagu riligi gasan urang-urang tabangun. Tatabuhan nang kaya tarbang, babun, suling, badug, wan kanung kawa dipakai gasan alat musik ngitu. Baju nang dipakai saadanya, jua sarung dililimpangakan haja di bahu. Bagarakan Saur ngini gasan jadi ajang maikat silaturahmi, jua manjaga kakayaan budaya tatap hidup matan wahini sampai satarusnya.

## [[Sajarah]] Bagarakan Saur
Aktipitas kaini digawi di Kalimantan Selatan wan Kalimantan Timur, nang bangun wayah tangah malam salawas bulan Ramadan. Kadada catatan nang manyambatakan panambaian digawinya bagarakan ngini. Tradisi ngini ujar hudah ada matan cungulnya Islam di tanah Banjar, ujar nang lain hudah ada pas Kasultanan Banjar abat ka-16. Urang-urang disa patuh lawan badadamaran atawa malikit lampu matan gatah kayu damar bahari. Lampu-lampu suluh rancaknya diandak di tungkaran rumah wan di higa-higa kartak matan malam salikur sampai parak Hari Raya Pitrah. Bagarakan saur ngini hudah lawas balangsung turun-tamurun.

Di Samarinda, Kalimantan Timur, bagarakan saur dijuhut matan tradisi nang sama lawan masarakat Banjar di Kalimantan Selatan. Budaya lukal Banjar dasar liwar barikit di Samarinda maingat matan abat ka-15 Samarinda nang palihan matan wilayah Karajaan Kutai Kartanagara tamasuk vasal (dairah kakuasaan) matan Karajaan Banjar. Bubuhan sakalumpuk Muslim di Samarinda manggawi bagarakan saur lawan mambawa bamamacam pakakas.

Wayah abat ka-20, hudah cungul pakakas-pakakas mudirin nang kaya piring sing, balik, susudu, palangan kaca, salain bilah paring tradisiunal. Wayah pamulaan abat ka-21, ada galun banyu 19 litar nang dipakai. Pakakas ngitu dibawa ulih saban sakalumpuk di masing-masing kampung. Paumpat Bagarakan Saur di Samarinda, kada lawas matan suku Banjar, tagal jua matan suku-suku lainnya.

## Jujuhutan
Tadarusan

**Tadarusan** ialah tradisi mambaca alquran baimbaian. **Tadarus** () ngini tradisi nang dilakuakan umat Islam di Indunusia baulang-ulang nang digawi dua atawa labih urang, biasanya digawi di bulan Ramadan.

## Tadarusan di Buhan Banjar
Tradisi tadarusan di buhan Banjar ngini biasanya digawi antara dua, di bulan Ramadan atawa digawian kabiasaan di masyarakat. Biasanya tradisi tadarusan ngini bila sudah tamat 30 juz maka ditutup lawan tradisi Batamat. Tadarusan nang digawi di bulan Ramadan ngini biasanya dilakuakan di langgar atawa di masjid. Ada kakanakan wan urang tuha biasanya manggawi tadarusan ngini imbah sumbahyang tarawih. Tadarus nang digawi rutin biasanya salajuran arisan, ada nang lakian ada jua nang binian. Tadarusan ngini ada nang digawi malam atawa suri hari. Mambaca tadarusan ngini jua biasanya digawi mamakai mushaf mukaddam. Mushaf ngini ngitu pakai satiap juz dipisah butingan. Jadi, mushaf ngitu dibagiakan bakuliling. saikung urang dapat sabuting juz. Imbah itu, samunyaan mambaca sampai tuntung sahajuz surang. 

## Jajuhutan
Ilat kucing

**Ilat kucing** ialah samacam wadai karing nang baisi tampilan nang mirip kaya ilat kucing (panjang wan tipis) nang baasal matan Walanda. Wadai ilat kucing baisi rasa nang nyaman, gurih lawan ranyah. Wadai ngini masuk ka Indunisia matan Walanda sairing lawan kulunialisasi Walanda. Dalam basa Walanda wadai ngini dingarani "*Kattentongen*".

Wadai ilat kucing di Indunisia talah dipinandui sacara luas lawan dikatujui di sabarataan nusantara. Wadai karing ngini manjadi hidangan khas pas musim parayaan hari raya nangkaya hari raya pitrah, Natal wan tahun hanyar imlek.

## Jujuhutan
Nasi kabuli

**Nasi kabuli** ialah nasi nang dimasak pakai rampah-rampah khas Timur Tangah, nang kaya jintan, kapulaga, cangkih, sampai kayu manis. Nasi ngini baisi rasa nang gurih, sadikit padas, wan arumatik karana bumbu-bumbu nang dipakai. Nasi kabuli rancak dihidangakan lawan daging kambing atawa hayam, nang imbah dimasak lawan bumbu rampah nang sama.

Hidangan ngini panambaian diparkanalakan di Indunisia ulih bubuhan padagang Arab nang datang ka Tanah Air, tarutama di wilayah Jakarta wan sakitarnya. 

## Asal Nasi Kabuli
Nasi kabuli ngini adalah nasi khas Timur Tangah . Hidangan nasi kebuli baasal matan Kabul, Afghanistan, atawa disambat kabuli palaw. Kata palaw baarti hidangan nasi nang dimasak lawan kaldu babumbu.

## Jujuhutan
Nasi kutak

**Nasi Kutak** marupakan makanan nang isinya nasi dilangkapi lawan lauk, kaya iwak, daging, hintalu, sayur, tahu, timpi, macam-macam sambal atawa acar, karupuk, jua lalapan nang dikamas ka dalam bantuk kartun. Inya ialah kutak nang kada kaya macam atawa ngaran makanannya, tagal bantuk kamasan dalam panyajian makanannya. Inya kada dikamas lawan kutak kartun haja. Ada babarapa nasi kutak nang mamakai kamasan palastik atawa styrupum. Hal ngini batujuan gasan manjaga barasih, kualitas, wan kahangatan makanan. Tagal jua wayahini banyak urang nang hudah paduli lawan kasihatan wan kada mamakai styrupum lagi. Hal ngitu maingatakan, bahan atawa kamasan styrupum ngini kada baik gasan mambungkusakan makanan, kawa mambahayaakan tubuh saurang, wan gasan lingkungan satampat.

Ukuran kamasan nasi kutak jua bavariasi. Salain ngitu, urang-urang jua banyak bajualan nasi kutak nang warnanya bavariasi. Ulihnya, biar nasi kuta idintik lawan kartun bawarna putih, wayahini inya jua banyak ditamui lawan rangkaian langkap warna habang lawan bahias babantuk kambang. Variasi kamasan kartun ngitu macam-macam, gasan mahibur mata jua sakalian kaindahan saurang dalam panyajian nasi kutak.

Umumnya, nasi nang diadakan gasan nasi kutak ngini adalah nasi putih. Tagal, kadanya asing lagi jaka ditamui nasi kutak baisi nasi kuning atawa nasi uduk. Nasi kutak dikatujui karana baisi kamasan nang rapi wan tasusun langkap maumpati wadah babantuk mika putih baning. Salain lauk nang ada dalam sabuting kamasan nasi kutak adalah ada banyu putih, karupuk, lawan buah pambasuh mulut jua rancak diandak sawagai palangkap.

Nasi kutak rancak dijual di warung, risturan, atawa tuku makanan husus nang manyadiaakan makanan lakas saji. Nasi ngini jadi pilihan papulir gasan urang nang handak makan di luar rumah atawa pas bajalanan.

Nasi kutak ngini dipasanakan urang-urang gasan mangurangi pangaluaran, waktu, wan tanaga nang dikaluarakan. Imbah bubuhannya nang sibuk tarus lawan urusan gawian, tagal harus manyiapakan acara salamatan wan lainnya. Alasan kada baisi waktu gasan manyiapakan acara langkap lawan manu masakan rumah has kulawarga, maka nasi kutak sawagai cara nang kawa wan pilihan nang nyaman. Aktipitas nusia salawas parkambangan zaman samakin sibuk napalagi waktu nang tarasa basingkat banar.

Acara-acara nang tapakai lawan nasi kutak yaitu:

# Kawinan;
# Salamatan saurang;
# Saminar;
# Ulang tahun;
# Bakumpul lawan kulawarga;
# Mambuka usaha saurang;
# Sidang kampus;
# Pruduksi pilim;
# Latihan seni;
# Bakumpulan gasan bisnis.

Nasi kutak ngini jua ada pas basunat, kanaikan jabatan, salamatan anak lahir, wan acara lainnya.

## [[Sajarah]] Nasi Kutak
Kadada catatan nang musti tarait lawan asal usul taciptanya istilah nasi kutak di Indunisia, tagal jauh nang dikanal adalah nasi kutak ada karana nagari ngini baisi sifat susial nang tinggi. Sampai hal ngitu badampak lawan katutujuan masarakat nang katuju bakumpulan lawan karabat, kawa pas dalam acara kulawarga atawa pas bagawian.

## Jujuhutan
Masigit Al Akbar

**Masigit Al-Akbar Balangan** ialah masigit ganal nang rancak jadi pusat kagiatan kaagamaan tatambaian di Kabupatin Balangan, Kalimantan Salatan. Masigit ngini dipinandui lawan arsitikturnya nang harat, kakinian lawan santuhan tradisiunal, jua parannya nang vital dalam kahidupan spiritual wan susial masarakat satampat.

Masigit Al-Akbar ngini baalamat di Jalan. A. Yani KM. 3,5, Kacamatan Paringin Salatan, Kabupatin Balangan, Parupinsi Kalimantan Salatan.

## [[Sajarah]]
Masigit Al-Akbar Balangan diulah pas panambaian pamakaran Kabupatin Balangan. Pambangunan masigit harat ngini dimula'i wayah 2010, dicirii wan paaandakan batu pamulaan ulih Gubarnur Kalimantan Salatan wayahitu, H. Rudy Arifin, wayah paringatan Hari Jadi ka-7 Kabupatin Balangan. Masigit ngini digagas ulih Bupati Balangan wayahitu, Ir. H. Sefek Effendie nang malihati, parlu sabuah masigit nang kagunaannya gasan jadi pusat kagiatan kaagamaan wan susial masarakat. Pambangunannya sakitar 4 tahun, dibiayai matan APBD Kabupatin Balangan. Masigit Al-Akbar ngini lalu dirasmiakan wayah 22 Disimbir 2014,  wayahitu Masigit Al-Akbar jadi bangunan kaagamaan di jantung Kuta Paringin.

## Jujuhutan
Umrah

**Umrah** () ialah gawian ibadah nang ada dalam agama Islam. Umrah ngini mirip wan ibadah haji. Ibadah umrah ngini dilakukan ritualnya di kuta suci Makkah, yaitu di Masjidil Haram. Umrah ngini rancak jua disambat Haji Kecil. Dalam fikih, umrah ngini dilakuakan matan niat wan baihram matan di mikat, imbah itu manggawi tawaf wan sai antara Safa wan Marwah.

Haji wan umrah ngini ada parbidaan waktu wan wadah malakuakannya. Umrah kawa digawi sapanjang waktu. Haji kada kawa, karna haji hanyar kawa digawi pas musim haji haja, matan Syawal hinggan Dzulhijjah. Haji jua ada ritual nang digawi di luar kota Makkah. Nabi Muhammad Saw. suah manyambat umrah di bulan Ramadan ngitu pahalanya sama lawan haji.

## Syarat, Wajib, wan Rukun Umrah
Dalam manggawi umrah, wan jua haji, ada syarat, wajib, wan rukun nang parlu dipanuhi wan digawi. 

* Keterangan:

# Maninggalakan rukun, maka umrahnya kada sempurna wan wajib diulang kena
# Tatinggal wajib, umrahnya sah wan kasalahan ngitu kawa diganti wan DAM
# Syarat umrah ngini harus digawi dahulu sabalum manggawi umrah

### Syarat Umrah
Syarat sagan manggawi umrah ngitu sama haja lawan nang manggawi haji, yaitu:

# Baagama Islam
# Baligh atawa cukup umur, wan baakal ialah kada gila atawa pikun
# Mardika atawa kada jadi budak urang
# Baisi kamampuan atawa kawa manggawi, nang kaya baisi duitnya wan baisi atawa kawa tulak bakandaraan
# Sagan binian, ada baisi mahram atawa kaluwarga nang mangawani tulak.

### Wajib Umrah
Ada dua nang jadi wajib umrah, ialah:

# Mamakai ihram di atawa sabalum sampai Mikat
# Tahallul ialah manggunting sabahagian atawa manggundul rambut di kapala

### Rukun Umrah
Rukun umrah ialah:

# Ihram
# Tawaf
# Sa'i
# Tahallul atawa manggunting rambut kapala

## Umrah di buhan Indunusia
Indunusia ngini dikanal urang sabagai nagara muslim nang paling ganal, ujar sampai 80% masyarakat Indunusia ngini baagama Islam. Sabahagian buhan Indunusia ngini handak manggawi umrah ka Masjidil Haram di Arab Saudi mamakai travel umrah. Wayah ini ada jua nang tulak umrah ngini surangan atawa mandiri. Travel umrah ngini parusahaan nang manyiapakan hutil, pasawat, hinggan bis di Arab Saudi, di Makkah wan Madinah. Buhan travel umrah biasanya sudah basapakat lawan hutil di parak Masjidil Haram sagan manyamanakan buhan jamaah umrah sagan baibadah. Buhan umat Islam tulak umrah ada nang maambil 9 sampai 30 hari bulang bulik. Banyaknya buhan Indunusia nang tulak umrah ngini sampai 1,3 juta urang di tahun 2021.

## Umrah di buhan Banjar
Buhan Banjar ngini disambat rancak tulak umrah. Angka keberangkatan umrah di buhan Banjar ngitu sampai 60 ribu orang setiap tahun. Banyaknya nang tulak umrah ngini disambat ulih banyak travel umrah disababakan lawasnya mahadang tulak haji nang sampai 36 tahun labih. 

## Jajuhutan
Hadis

**Hadis** atawa **Hadits** () atawa **Atsar** (, ,) dalam tradisi Islam ialah sabarataan pandiran, gawian, kaputusan matan Nabi Muhammad Saw. Sabarataan hadis ngini baisi hubungan atawa bakait lawan susunan rantai perawi (silsilah urang nang dipadahi parnah mandangar wan maulang manyambar hadis ngitu, matan sumber hadis ngitu sampai ka Nabi Muhammad Saw.) Hadis ngini dihurmati dalam agama Islam sabagai satu inti dari Hukum Islam.

## Panulisan Hadis
Ada babarapa urang nang disambat ahli-ahli hadis nang mamutiki, mangumpulkan, maulahkan daftar, mamilihi, wan manulisakan hadis nang disambat ngitu *mudawwin* atau *mukharrij*. 

### Babarapa Kitab Hadis Sunni
* *Shahih Bukhari*, diulah ulih Bukhari (194-256 H).
* *Shahih Muslim*, diulah ulih Muslim (204-262 H).
* *Sunan Abu Dawud*, diulah ulih Abu Dawud (202-275 H).
* *Sunan at-Tirmidzi*, diulah ulih At-Tirmidzi (209-279 H).
* *Sunan an-Nasa'i*, diulah ulih an-Nasa'i (215-303 H).
* *Sunan Ibnu Majah*, diulah ulih Ibnu Majah (209-273).
* *Musnad Ahmad*, diulah ulih Imam Ahmad bin Hambal (164-241 H).
* *Muwatta Malik*, diulah ulih Imam Malik (93-179 H).
* *Sunan Darimi*, diulah ulih Ad-Darimi (181-255 H).

### Kitab hadis Syi'ah
Buhan Syi'ah ngitu parcaya banar hadis ngitu nang diriwayatakan ulih katurunan Nabi Muhammad Saw. maliwati Fatimah az-Zahra, atawa ulih urang nang baagama Islam jua bapihak Ali bin Abi Thalib. Buhan Syi'ah kadada mamakai hadis nang matan atawa nang diriwayatakan ulih urang-urang nang manyambat dirinya sabagai musuh Ali, nang kaya Aisyah nang malawan Ali di amuk Perang Jamal. Sabahagian kitab nang dipakai Syiah ngini mamakai kitab-kitab nang kaya:

* *Ushul al-Kafi*
* *Al-Istibshar*
* *Al-Tahdzib*
* *Man La Yahduruhu al-Faqih*

Kabanyakan hadis-hadis ngitu biasanya mariwayatakan papadah Ja'far ash-Shadiq. Kitab-kitab hadis Syiah ngini kada di Induneusia.

### Beberapa istilah dalam ilmu hadis
Dalam ilmu Hadis, ada babarapa istilah nang dikanal, nang kaya:

* *Muttafaq Alaih* (disepakati atasnya) yaitu hadis nang diriwayatakan ulih Imam Bukhari dan Imam Muslim matan sahabat nang sama, dikatahui jadi *hadis Bukhari dan Muslim*
* *As-Sab'ah* nang artinya ada tujuh perawi ialah Imam Ahmad, Imam Bukhari, Imam Muslim, Imam Abu Daud, Imam Turmudzi, Imam Nasa'i dan Imam Ibnu Majah
* *As-Sittah* ngini ada enam perawi ialah mereka nang disambat di atas kacuwali  Ahmad bin Hambal (Imam Ibnu Majah)
* *Al-Khamsah* ngini artinya lima perawi ialah mereka nang disambat di atas kacuwali Imam Bukhari dan Imam Muslim
* *Al-Arba'ah* maksudnya empat perawi ialah mereka nang disambat di atas kacuwali  Ahmad, Imam Bukhari dan Imam Muslim
* *Ats-Tsalatsah* maksudnya tiga perawi ialah mereka nang disambat di atas kacuwali  Ahmad, Imam Bukhari, Imam Muslim dan Ibnu Majah.

## Jajuhutan
Jakat pitrah

**Jakat pitrah** ialah jakat nang ditunaikan sagan diri saurang. Jakat ngini diwajibakan sagan sabarataan lakian wan bibinian nang muslim nang baisi kamampuan lawan syarat nang sudah ditatapakan.

## Jajuhutan
Gamis

**Gamis** ngini diambil matan bahasa Arab nang artinyan ngitu Baju. Inya nang kaya baju kurung nang biasanya dipakai buhan urang nang badiam di parak Timur Tengah atau buhan Arab. Baju ngini di Arab disambat ulih buhannya lawan *Tsaub* ( / *tsawb*), **disydasya** ( / *disydāsyah*), **kandurah** ( / *kandūrah*), juga **qamis** (*qamīs*) di Somalia. Gamis ngini asalnya matan kata *Qamis*. Inya nang kaya baju kurung sampai ka bukulali. Wan biasanya jua pakai tangan panjang, nang kaya Jubah, Kaftan atawa Tunik. 

Buhan Arab biasanya mamakai gamis ngini baimbaian jua lawan dipadukan dengan *Izaar* (tapih) atawa *Bantholun* (salawar) di dalamnya. Buhannya biasa jua mamakainya pakai  *Bisyt* (mantel) nang kadap.

## Gamis di Bubuhan Banjar
Dahulu, gamis ngini biasa dipakai buhan banjar nang hanyar datang matan tanah suci, Makkah wan Madinah. Wayah ini gamis sudah rancak dipakai buhan Muslim kada ka masigit haja, ka pasar atawa mal pun dipakai juha. Gamis ngini dahulu jua rancak dipakai pas acara batamat.

## Jajuhutan
Mahram

**Mahram** () ialah sabarataan urang nang haram sagan dikawini salawasan. Urang ngini kada bulih dikawini karana katurunan, sasusuan, wan sabab nikah nang sah dalam syariat Islam. Buhan Muslim di Asia Tanggara rancak salah dalam mamakai atawa manyambat istilah ngini, nang kaya muhrim. Padahal, muhrim ngini baisi arti lain. Muhrim ngini ialah bahasa arab nang artinya urang nang mamakai Ihram pas tulak sagan ibadah haji atau umrah.  Mahram artinya ngini urang nang balainan kelamis nang kada bulih dikawini wan urang nang lawan janis nang kada mambatalkan wudu pas tajapai.  Urang nang baisi hubungan mahram ngini dibulihakan basantuhan wan tajapai, nang kaya basalaman atawa nang lain.

## Jajuhutan
Lakatan

**Lakatan** ialah janis makanan nang masakan hasil matan baras ketan. Baras ngini ialah janis baras nang banyaknya ada di Asia Tanggara. Baras ngini bawarna putih banar nang kaya susu, balainan nang kaya baras lain nang biasanya putih baning kaya kaca. Baras ngini bila dimasak ngitu biasanya talambut wan barikit-rikit. Kalu kada dimasak, baras ngini biasanya jua diulah jadi galapung sagan diulah jadi wadai jualan.

## Lakatan di Bubuhan Banjar
Lakatan ngini di buhan Banjar kada hanya jadi makanan haja. Buhan Banjar ngitu parcaya lakatan ngini sabagai simbul ilmu nang bamanfaat. Buhan banjar malihat lakatan ngini nang barikit-rikit jadi parcaya ngitu nang jadi simbul ilmu nang barikit di kapala wan diri  nang balajar. Makanya, buhan banjar ngitu maandak lakatan pas salamatan batamat balajar atawa mambaca alquran.

## Jajuhutan
Payung kambang

**Payung Kambang** ialah paring barangka nang babantuk lingkaran wan tungkat nang mahirip sabuting payung. Payung itu biasanya diulah tasusun matan bilah paring nang bajumlah ganjil. Jumlah bilangan ganjil ngini baraitan lawan ajaran Islam nang manyataakan Allah katuju bilangan ganjil wan ngaran-Nya bajumlah ganjil. Payung kambang ngini biasanya ditutupi lawan kartas minyak atawa kartas bawarna-warni gasan manukupi bagian atas rangka. Biasanya kartas nang dipakai bawarna habang wan putih. 

Pada paring barangka digantung kambang barinting, nang isinya biasanya nang kaya mawar, kananga, campaka, kacapiring, sampai malati. Ada jua nang maandak duit kartas, makanan, wan sabagainya. Bila batamat di bulan Ramadan, ada jua nang maulah payungnya nang taganal. isi wan bantukannya sama haja, tapi biasanya isinya tabanyak makanan wan hintalu. 

Payung kambang ngini biasanya diingkuti saikung di balakang nang batamat. urang nang batamat ngini biasanya ada nang mandampingi nang kaya ustaz atawa guru mangajinya. Payung kambang ini kaina dipakai gasan manaungi pasrta nang handak batamat Quran wan bahanu diarak baimbai wan pasarta sabalum palaksanaan batamat. Bila payungnya nang taganal biasanya diandak ditangah wan diandak baras sagantang di bawahnya. makanan wan hintalu ngitu biasanya dirabutakan pas buhan nang batamat sampai mambaca "Alam tarakai." Payung kambang nang tahalus ngini dipakai sagan batamat quran. Imbah dipakai sagan batamat, payung kambang ngini biasanya diandak ka kubur wali atawa ulama.

## Jajuhutan
Maulid

**Maulid** di buhan Banjar baisi dua arti nang baraitan. Nang partama, maulid bisa baarti Maulid Nabi Muhammad kadang-kadang Maulid Nabi atau Maulud saja (), ialah tradisi mulut atawa hari lahir Nabi Muhammad Saw. Nang buhan Sunni manyambat tanggal yaitu 12 Rabiul Awal. Tapi buhan Syiah ngitu manyambat tanggalnya 17 Rabiul Awal dalam kalindir Hijriyah. Maulid atawa *milad* ngini dalam bahasa Arab ngitu artinya hari lahir. Acara Maulid Nabi ngini jadi tradisi nang rami banar diadaakan di banyak buhan Muslim. Tradisi ngini maksudnya sabagai simbul kabahagiaan wan hurmat wan Nabi Muhammad.

Kadua, maulid ngini artinya bisa jua kumpulan salawat, pujian, wan kisah-kisah hidup Nabi Muhammad. Imbah itu, buhan banjar biasa juwa mambawakan maulid atawa salawat ngini sagan acara-acara ritual kaagamaan, nang kaya batasmiyah, baayun, hinggan bakawinan. Ada macam-macam Maulid nang ada di buhan Banjar, yaitu Barjanji, Habsyi, Diba, wan Burdah.

## Jajuhutan
Tadarus

**Tadarus** () adalah tradisi yang dilakukan umat Islam di Indonesia dengan membaca Al-Qur'an secara berulang-ulang yang biasanya diikuti oleh dua orang atau lebih, terutama pada bulan Ramadan.

## Asal Muasal
Tadarus ngini asalnya matan kata bahasa Arab "*darasa*" (), nang artinya ngitu balajar atawa mandalami ilmu. ada babarapa kali kata ngini disambat dalam Alquran, yaitu surah Ali ‘Imran/3:79; al-An’am/6: 105 dan 156; al-‘Araf/7:169; Maryam/19:56; al-Anbiya/21:85; Saba’/34:44 dan al-Qalam/37:68.

## Tadarus di Buhan Banjar

## Jajuhutan
Mushaf

**Mushaf** (; sambatan dalam bahasa Arab: &#x5B;ˈmʊsˤħaf&#x5D;) biasanya artinya ngitu naskah bahari atawa kuliksi lambaran. Urang Banjar manyambat mushaf ngini ngitu artinya kitab atawa alquran nang bantuknya sudah bacitak. Alquran nang dipakai wayah ini ngitu awalnya ialah Alquran nang sudah maliwati macam-macam waktu imbah dikumpulakan matan di pahabisan kahidupan Nabi Muhammad. Pangumpulan ngini digawi banar pas khalifah katiga, Utsman bin Affan, ngitu bakuasa.

Mushaf dalam bahasa ngitu artinya "Naskah terikat antara dua papan". Alquran bahari ditulis di kulit atawa nang lain. Habis ditulis ngitu dikumpulkan jadi gulungan ngini nang disambat mushaf. imbah itu, mushaf ngini baarti jua buku atawa "*kitab*" nang maambil matan arti huruf atawa dukumin nang ditulis atawa dicatat. Kitab ngini artinya asalnya matan kata bahasa Arab sagan manulis "*kataba.*" 

Meskipun Al-Qur'an biasanya disebut "*mushaf*" sekarang, mungkin merujuk kepada "kumpulan"nya setelah ia tersebar. Al-Qur'an adalah *mushaf* (kitab), tetapi setiap *mushaf* (kitab) belum tentu Al-Qur'an.

## Mushaf di Buhan Banjar
Mushaf di buhan Banjar ada nang disambat mukadam. Mushaf ngini biasanya dipakai di kakanakan sagan balajaran. Mukadam ngini artinya  

Nang lain pada Mukadam, buhan Banjar ngini biasa jua mamakai mushaf *[[Baghdadiyah]]* atawa rancak disambat alif-alifan. Mushaf ngini masih dipakai di sabagian pasantrin di Kalsil, nang kaya Darussalam. Sabalum mitudi Iqra, Alif-alifan sudah manjadi mushaf nang paling banyak dipakai buhan kakanakan balajar huruf arab atawa hijaiyah hinggan bisa mambaca Alquran.   

## Jajuhutan
Baghdadiyah

**Baghdadiyah** ialah satu mitudi balajar mambaca alquran. Baghdadiyah ngini satu mitudi nang paling tuha wan nang paling sistimatis dalam balajaran Alquran. Mitudi ngini maitihi banar pada pangucapan atawa *tahjiji* huruf hijaiyah sabuting sabuting. Mitudi ngini mamakai buku khusus nang disambat Qaidah Baghdadiyah, nang malajari dasar-dasar bacaan matan nang palingdasar (alif, ba, ta) hinggan bacaan nang panjang. Mitudi ngini bahari bagus banar wan dipakai di banyak wadah balajar mambaca Alquran, sagan mambagusakan tajwid wan bacaan.

*Qa'idah Bagdadiyah* ngini bakaitan banar wan mushaf Qur'an Bombay. Matan paling kantara banar ngitu mudil huruf. Kaduanya mamakai huruf nang tabal ganal. Ngaran kitab halus ngini "Bagdadiyah" disambungakan lawan ngaran kuta Bagdad di Irak. Tapi, kitab ngini diulah wan dijual baimbaian lawan Qur'an Bombay di Asia Tanggara. Mushaf atawa kitab Alquran Bombay masih banyak nang mamakai hinggan panambaian tahun 2000 an. Wayah ini mushaf sudah banyak mudil. 

Baghdadiyah ngini juwa kada banyak lagi nang mamakai. *Qa'idah Baghdadiyah* ngini sudah digantiakan lawan mitudi Iqra matan Badan Koordinasi Pemuda Remaja Masjid Indonesia (BKPRMI).
## Jajuhutan
Diba

**Diba** ialah syair maulid nang dikarang atawa ditulis ulih Al-Imam Wajihuddin Abdur Rahman bin Muhammad bin Umar bin Ali bin Yusuf bin Ahmad bin Umar ad-Diba`i. Maulid ngini rancak dibacakan di langgar atawa masjid. Syair-syair nang ada dalam maulid ngini bagus banar hingga kawa maulah nang mambaca katuju. Maulid Diba, nang kaya syair maulid nang lain: Habsyi, Syaraful anam, hinggan Barjanji, ngitu ialah sagan buhan Muslam mamuji wan balajar nang kaya apa sifat wan kalakuan Nabi Muhammad. Maulid Diba ngini jua ialah rangkuman kitab maulid nang lain, Syaraful Anam.

Imam Wajhuddin ad-Dibai ngini lahir di 4 Muharram 866 H wan maninggal hari jumahat 12 Rajab 944. sidin ngini jua ulama hadis nang banyak ditahui urang lain. sidin maajar kitab Shahih Al-Bukhari. Sidin disambat jua sudah mahapal labih 100,000 hadits wan sanadnya. Sidin satiap hari maajar hadis matan masjid ka masjid nang lain, sidin juwa rancak manulis. Makanya tulisan sidin banyak banar di hadis wan sajarah. Tulisan sidin nang nang dikanal urang ialah syair-syair sanjungan sagan Nabi Muhammad SAW. nang kita kanal lawan Maulid Ad-Diba`i.

## Jajuhutan
Syaraful Anam

**Syaraful Anam** ialah kitab maulid nang baisi pujian wan kisah hidup Nabi Muhammad Saw. Kitab ngini ditulis ulih al-Imam Syihab al-Din Ahmad bin Ali bin Qasim. Sidin rancak dikiau al-Hariri. Kitab ngini rancak dipakai di Indunusia sagan pas acara kaagamaan, nang kaya maulid, bagunting rambut, hinggan pindah rumah, nang kaya di Jawa, Sumatira, dan Acih. Kitab ngini jua biasa dibaca pas bimbai lawan rabana wan zikir.

## Jajuhutan
Burdah

**Burdah** atawa rancak dikanal lawan **Qasidah Burdah** (Arab: , ; Indonesia: Kasidah Jubah) ialah syair salawat atawa pujian sagan Nabi Muhammad, nang ditulis ulih Abū ʿAbd Allāh Muḥammad ibn Saʿīd al-Sanhajī nang rancak jua disambat al-Būsīrī. Judul nang panambaian syair ngini ialah   (, *Kemilau Surgawi dalam Pujian Sebaik-baik Ciptaan*), dan kemudian dikenal dengan nama *Bur'ah* () yang bermakna kesembuhan atau kebebasan. Judul ngini dikisahkan matan kisah hidup nang manulis, Imam Bushiri, nang awalnya lumpuh jadi wigas imbah bamimpi batamu lawan Nabi.

## Jajuhutan
Iqra

**Iqra** (; judul nang langkap: *Buku Iqro': Cara Cepat Belajar Membaca Al-Qur’an*) ialah buku nang dipakai buhan Muslim Indunusia wan Malaysia, sagan balajar mambaca huruf arab wan manyambat bahasa ngitu. Buku ngini diulah ulih As'ad Humam wan Team Tadarus Angkatan Muda Masjid-Musholla (AMM) nang bagani di Yugyakarta. Buku ngini panambaian tarbit tahun 1990an. Mitudi Iqra ngini dipakai sagan manjadiakan dasar nang bagus wan kukuh sagan balajar wan mambaca Alquran. Iqra ngini biasanya dilajarakan sagan kakanakan TK hingga SD, wan di masjid, langgar, atawa wadah khusus sagan balajaran.

Buku Iqra ngini dipakai sagan cara balajaran Alquran nang lain pada mitudi bahari yaitu "Baghdadi". Iqra ngini maanjurakan buhan murid nang taaktif pas balajar. Buku ngini ada dibagi jadi anam jilid. Satiap jilidnya ada tingkatannya sagan buhan murid makin bisa mambaca Alquran.

## Jajuhutan
Kaum Tuha

**Kaum Tuha** ialah buhan masyarakat, tukuh agama (ulama atawa ustaz), atawa tradisi kaagamaan nang baingkut banar lawan ajaran Islam Tradisional nang sudah diwarisakan matan buhan urang tuha bahari. Buhan ngini biasanya nang maamalakan fikih mazhab Syafii wan tasawuf nang sudah ada matan Kasultanan Banjar bahari. 

## Jajuhutan
Ayam masak habang

**Ayam masak habang** ialah makanan matan ayam has Malaysia wan Singapura. Kadua nagara ngini papulir barupa babarapa balahan ayam saikungan dalam sambal nang balumbuk karing. Makanan ngini rancak dimasak di rumah, sampai saban rumah musti baisi pariasi risip. Balahan ayam dirandam dulu dalam janar sabalum disanga sampai bawarna cuklat kaamasan, lalu dijarang dalam sambal lumbuk karing nang ganal, bawang bombay, wan tumat. Kacang takadang ditambahi ka dalam makanan, kaitu jua rarampahan arumatik, kaya cangkih, adas bintang, wan kulit kayu manis, jua dihiasi lawan irisan daun limau purut wan katumbar. Ayam ngini rancak dicampurakan lawan nasi tumat, lalu disanga lawan sambal tumat, susu, rarampahan karing, bawang putih, bawang habang, wan janar.

## Jujuhutan
Malamang

**Malamang** ialah tradisi mula'i bahari matan masarakat Sumatra Barat nang digawi ulih bubuhan uma wan digawi dua hari wayah manjalang bulan Ramadan. Malamang dimustiakan kadada tarait lawan adat Minangkabau. Hal ngini asli tarait lawan ajaran Syekh Burhanuddin lawan bubuhan masarakat Padang Pariaman nang batarikat Syathariyah.

Malamang ngini sasambatan nang rancak masarakat pakai, nang baarti babanam baras lakatan putih wan santan nang dimasukakan ka dalam paring nang dijadii sawagai simbul wayah mamparingati Maulid Nabi saw. Cara mambanamnya ialah mandiriakan batang paring lamang di atas tungku pambanaman. Tujuan adanya ngini sawagai sarana bakumpulan wan maikat tali silaturahmi lawan bubuhan masarakat.

## Jujuhutan
Padusan

**Padusan** ialah baasal matan kuya *adus* nang artinya "mandi", tradisi masarakat urang Jawa gasan manyambut bulan Ramadan, nang mana baarti "mandi suci" nang baisi tujuan mambarasihi jiwa wan raga matan dusa saurang sabalum manyambut Ramadan ngitu. Tradisi ngini digawi sahari sabalum bulan bapuasaan, bujurnya mula'i siang sampai kamarian atawa sanja. Wayah manggawi tradisi padusan, masarakat Jawa umumnya mandi atawa barandam di mata banyu, sungai, atawa pantai.

## Jujuhutan
Habsyi

**Habsyi** ialah satu syair maulid nang rancak dibaca buhan Muslim. Maulid Habsyi ngini ngaran aslinya ngitu *Simtuddhurar.*  Maulid ngini diulah ulih Habib Ali bin Muhammad bin Husin Al-Habsyi. Maulid ngini disambat maulid habsyi maambil ngaran pengarangnya. Habib Ali maninggal di Kuta Seiwun, Hadhramaut, di hari Ahad, 20 Rabiul Akhir 1333 H. Haul Habib Ali ngini nang wayah ini urang banyak manyambat Haul Solo.

## Jajuhutan
Haul Solo

**Haul Solo** ialah paringatan maninggalnya Habib Ali bin Muhammad al-Habsyi, sidin ngini ulama matan Seiwun, Hadramaut, Yaman. Habib Ali baisi banyak murid nang umpat maanjarkan ajaran sidin ka barbagai penjuru Nusantara. Habib Ali diharagu ulih kadua urang tuha sidin, ialah Habib Muhammad bin Husin bin Abdullah Al-Habsyi wan Syarifah Alawiyyah binti Husain bin Ahmad Al-Hadi Al-Jufri. Sidin badua ngini dikanal urang sabagai urang nang alim wan bijak.

## Jajuhutan
Nasi bungkus

**Nasi bungkus** ialah nasi putih lawan tambahan lauk sapursi gasan saikung urang nang dibungkus daun pisang baalas kartas, nyaman kawa dibawa wan dimakan di tampat lain. Nasi bungkus kada ngaran macam makanan, tagal cara mangamas makanan haja. Jaka nasi lawan lauknya dikamas dalam kutak matan kartun, maka nasi ngitu bangaran nasi kutak.

Daun pisang nang rancak dipakai gasan pambungkus karana mangaluarakan aruma harum jaka takanan makanan panas. Kartas nang dipakai gasan nasi bungkus kawa barupa kartas surat habar (kuran) bakas atawa kartas bungkus makanan (kartas kraft lawan lapisan plastik. Macam wan jumlah kawa dipilih saurang nang jadi panukar, kaya daging sapi, hayam, iwak, hati, atawa hintalu. Jua ditambah sabuting atawa dua masakan bakuah, kaya sayur, gulai. Kawa jua lauknya tahu, timpi, lalapan, lawan sambal.

Nasi bungkus kawa dilangkapi lawan sasudu plastik sakali pakai haja, biar banyak rumah makan wan warung nang maharusakan makan lawan tangan. Banyu putih atawa tih nang dibungkus lawan kantung plastik takadang dibarii gratis wayah manukari nasi bungkus ngitu. Nasi ngini hudah jadi salah sabuting cara gasan makanan di Indunisia.

## Jujuhutan
Nyadran

**Nyadran** ialah sarangkaian upacara nang digawi ulih masarakat Jawa, tatambaian Jawa Tengah, nang lain di Yogyakarta wan Jawa Timur. Nyadran baasal matan basa Sansikirta, *sraddha* nang baarti kayakinan, ritual pahurmatan lawan bubuhan ruh raja. Nyadran ialah tradisi pambarasihan makam ulih masarakat situ, umumnya di padisaan. Dalam basa Jawa, Nyadran baasal matan kuya *sadran* nang baarti "ruwah Sakban". Nyadran atawa Sadranan marupakan rangkaian budaya nang barupa pambarasihan makam bubuhan bahari, batabur kambang, wan puncaknya wayah kanduri salamatan di sakitar makam bubuhannya, nang batujuan sawagai rasa syukur wan badu'a gasan bubuhannya.

Nyadran ngini matan tradisi Hindu-Buddha. Wayah abat ka-15, bubuhan Walisungu manggabungakan tradisi ngitu lawan dakwahnya supaya agama Islam nyaman ditarima ulih urang situ. Pas awalnya, bubuhan wali bausaha malurusakan kaparcayaan nang ada lawan masarakat Jawa nang wayahitu manyambah ruh nang dalam Islam disambat wan dinilai musyrik. Supaya kada babanturan wan batabrakan lawan tradisi wayahitu, maka bubuhan wali kada mahapusakan nang ada, tagal manyalarasakan wan maisinya lawan ajaran sasuai syariat, yaitu pambacaan ayat Al-Qur'an, tahlil, wan du'a. Nyadran diyakini sawagai bantuk tarait antara bubuhan bahari lawan sasama manusia, jua lawan Tuhan.

## Jujuhutan
Munggahan

**Munggahan** ialah tradisi nang digawi masarakat Islam di Indunisia gasan manyambut bulan Ramadan wayah ahir bulan Sakban, yaitu satu atawa dua hari sabalumnya. Bantuk munggahan bapariasi, mula'i bakumpulan lawan kulawarga wan karabat, bamakanan (botram), bamaaf-maafan, sampai badu'a baimbaian. Salain ngitu, ada jua nang mambarasihi sakitar disa, bakunjung ka tampat wisata lawan kulawarga, bajiarah ka makam urang tuha atawa urang salih, atawa basadakah *munggah* (sadakah wayah sahari sabalum bulan bapuasaan).

Munggahan baasal basa Sunda, *unggah* nang baarti naik. Maknanya, naik ka bulan suci atawa tinggi darajatnya. Tradisi ngini gasan ungkapan rasa syukur lawan Allah, mambarasihi saurang matan hal-hal nang buruk salawas satahun sabalumnya, wan taugah matan kalakuan nang kada baik salawas manggawi ibadah puasa di bulan Ramadan.

Mungguhan ngini tradisi has masarakat Sunda. Jaka maitihi buncunya di hukum Islam, kadada dalil husus nang sacara rinci mamarintahakan atawa malarang tradisi ngini. Dikaranaakan munggahan marupakan hasil pahanyaran antara budaya lukal Sunda lawan nilai-nilai Islam nang lalu disasuaiakan lawan prusis Islamisasi di dairah Jawa Barat wan Jawa Tengah.

## Jujuhutan
Pasantrin kilat

**Pesantrin [[Kilat]]** ialah sabuting aktipitas nang mandalami ilmu agama Islam sacara hancap kaya kilat. Aktipitas ngini diisi lawan pandalaman babarapa ilmu matan Islam, manguati kaimanan, maulah kapribadian Islami, malatih disiplin wan maatur waktu, manumbuhkan kacintaan lawan Al-Qur'an, maikat basamaan wan jiwa susial, Ramadan jadi labih bamakna, supaya kawa maamalakannya saban hari, wan kabanyakan hudah ditamui wayah bulan Ramadan haja. Manggawinya jua babida-bida, tagantung kabijakan saban sakulah. Wayah umumnya, pasantrin kilat balangsung matan pagi sampai siang hari di awal-awal bapuasaan, mula'i dua hari sampai samingguan di situ. Kaya di pasantrin, murid-murid nang maikuti aktipitas ngini diwajipakan mamakai baju Muslim, mambawa Al-Qur'an, alat sambahyang, sampai alat tulis.

## Jujuhutan
Kuping gajah

**Kuping Gajah** ialah salah sabuting makanan atawa wadai tradisiunal matan Indunisia. Inya baisi bantuk nang unik, jua rasa nang manis, nyaman, wan lamah dimamah. Sasuai bantuknya, inya dingarani sawagai wadai karing kuping gajah.

Kuping gajah baisi macam-macam rasa, mula'i matan rasa cuklat, vanila, sampai moka. Wadai ngini dapat ditamui di warung-warung, pasar-pasar, jua minimarkit. Paulahannya nyaman haja, wan bahan nang dipakai kawa didapat. Wadai ngini cucuk banar gasan dimakan sabarataan umur, wan karancakannya disurungi sawagai wadai (camilan) karing lawan bubuhan tamu ka rumah wayah hari-hari tartantu, kaya hari raya (Hari Raya Pitrah wan Hari Raya Haji).

## Jujuhutan
Buka baimbai

**Buka Baimbai** ngini marupakan budaya Indunisia nang diadaakan wayah waktu parak babuka puasa. Hal ngini sawagai bantuk aktipitas susial makan baimbaian wayah babuka (*[[iftar]] gathering*). Buka baimbai rancaknya digawi lawan kulawarga, awal, atawa urang bagawi nang sama. Ngini jua tradisi susial nang papulir di Indunisia wan babarapa nagara Islam salawas bulan Ramadan, nang batujuan gasan maikat tali silaturahmi, wan kada sawagai kawajipan jaka manggawinya.

## [[Sajarah]]
Buka baimbai baisi akar nang mandalam dalam sajarah Islam. Buka baimbai hudah dikanal sawagai tradisi wayah jaman Nabi Muhammad saw. nang mana jadi kabiasaan nang dianjurakan. Nabi Muhammad buka baimbai tarus lawan bubuhan Sahabat wan mamastiakan tarus, kadada sahabat nang babuka saurangan jaka masih ada makanan gasan disurungakan. Biar dikisahakan wayah babuka di rumah Nabi wan disurungi sacara sadarhana kaya kurma wan banyu putih, tapi basamaan ngitu nang maulah mumin nang baharga.

Dr. Hamidulloh manjalasakan, Rasulullah rancak babuka puasa baimbai lawan bubuhan sahabatnya wan maanjurakan gasan babagi makanan tarus sawagai simbul sulidaritas lawan sasama manusia. Rasulullah jua basabda nang baarti:

"Barang siapa mambarii makan urang nang salang bapuasa, maka gasan inya pahala kaya urang nang bapuasa ngitu, kada mangurangi pahala urang nang bapuasa ngitu sadikit." (HR. Tirmidzi)

Ulih karana sajarah buka baimbai hudah ada wayah jaman Nabi, maka buka baimbai kada jadi tradisi haja, tagal jua jadi padang gasan urang nang mambarii makan urang nang bapuasa. Masigit-masigit ganal kaya Masigit Haram, Masigit Nabawi, baribu-ribu urang duduk bajijir gasan babuka baimbai, babagi makanan wan kabarkahan tarus.

## Isi matan Buka Baimbai
Babuka puasa baimbai jua jadi mumin lawan umat Islam matan barbagai latar balakang gasan mambarii kahimungan wan rajaki lawan sasama manusia. Tradisi ngini maajarakan pantingnya baimpati wan basyukur lawan nikmat nang dibarii Allah swt.

Hidangan babuka puasa baimbai akan bapariasi sasuai lawan budaya wan kulinir masing-masing dairah. Di babarapa tampat, sarawa (kulak) nang manis rancak mancungul di mija makan. Jaka di nagara Timur Tangah, ada nasi biryani, kabab, atawa baklava sawagai makanan panutup.

Babuka baimbai jua rancak didukung ulih lambaga pamarintah, LSM, wan badan amal, jua tilivisi, radiu, pirs, madia susial. Salain kaunikan wan isinya nang mandalam, dikaranaakan jua nang maulah *iftar* diputusakan wan ditarima jadi Warisan Budaya Tak Banda ulih UNESCO.

## Jujuhutan
Badan Amil Jakat Nasiunal

**Badan Amil Jakat Nasiunal** atawa nang kawa disingkat **BAZNAS** ialah lambaga nang maharagu jakat, inpak, wan sadakah sacara nasiunal. BAZNAS ngini lambaga pamarintah nunstruktural nang sipatnya mandiri wan batanggung jawab lawan Parisidin lewat Mantri Agama. Lambaga ngini bakadudukan di uma kuta nagara.

## Jujuhutan
Santri

**Santri** ialah kuya matan basa Pegon (**سنتري**). Jaka digagai pulang, santri ngini matan huruf Arab, yiatu:

* Sin: *Sulukul khoiri*, baarti kalakukan baik. Jua *satrul aurah*, baarti manutupi aurat. Ciri-cirinya, baisi kalakuan wan kapribadian nang baik.
* Nun: *Naibul ulama*, baarti pangganti ulama, jadi napa haja asal baik, bujur, wan bamanfaat, tapi idintitas santri ialah tatap sawagai pangganti ulama.
* Ta': *Ta'allam wa tarkal ma'asi*, baarti balajar wan maninggalakan maksiat. Lafaz *ta'allam* disandangakan lawan lafaz *tarkal ma'asi* karana saurang santri salain balajar harus mangamalakan napa nang hudah dipalajari sawagaimana hal lawan maninggalakan maksiat. Jaka hudah manganal suatu urusan maksiat atawa dusa ngitu, maka baugah.
* Ro': *Rodhiya*, baarti rida atawa rila, wan hati himung. Kawa jua diartiaakan hati nang himung banar. Jua disambatakan *raisul ummah*, baarti pamimpin umat.
* Ya': *Yaqin*, baarti yakin.

Jaka di Indunisia, **santri** ialah istilah gasan sasaurang nang maumpati pandidikan agama Islam di pasantrin (sakulah baasrama Islam). Santri ngini rancak bagana di tampat tatap sampai pandidikan bubuhannya tuntung, wan bubuhannya bausaha mandalami ilmu agama wan manjalanakan ajaran Islam sacara *[[kaffah]]*. Imbah tuntung, sapalih matan bubuhannya akan malayani pasantrin lawan jadi pangurus.

Ujar C.C. Berg, kuya santri baasal matan basa Sansikirta "shastri" nang baarti urang nang mampalajari kitab-kitab Hindu. Istilah ngini baisi akar nang sama lawan kuya "sahstra" (sastra). Santri saurang matan gabungan antara panggalan kuya "insan", wan basa Sansikirta "tri". "San" baarti insan, manusia, "tri" baarti urang nang baisi iman, Islam, wan ihsan. Tiga sipat ngini rakat lawan jiwa inya, sampai inya mawarnai saurang wan kahidupan masarakat wan nagara.

Wayah 2015 badasarkan Kaputusan Parisidin Ripublik Indunisia Numur 22 Tahun 2015, nang bujur 22 Uktubur ditatapkan sawagai Hari Santri Nasiunal di Indunisia. Hal ngini manjuhut lawan "risulusi jihad" nang dikaluarakan KH. Hasyim Asy'ari matan Nahdhatul Ulama lawan bubuhan ulama wan santri sabalum ripulusi nasiunal.

## Jujuhutan
Parsel

**Parsel** ialah suatu bingkisan atawa hadiah nang baisi makanan, minuman, atawa barang lain nang kawa dibariakan lawan kulawarga, awal, tatangga, atawa urang nang butuh salawas bulan Ramadan sawagai bantuk paduli, basamaan, wan maikat tali silaturahmi. Tradisi ngini manjadi nilai babagi, sulidaritas susial, jua anjuran Islam gasan saling mambarii hadiah wan manggawi kabaikan. Parsel ngini tradisi nang bakambang dalam masarakat Indunisia. Parsel jua dikirim wayah hari-hari tartantu, kaya hari raya, tahun puga, hari ulang tahun, atawa hari spasial lain nang bantuknya gasan ucapan salamat lawan bubuhannya. Ada Hadits nang diriwayatakan ulih Imam Bukhari wan Abu Dawud, Nabi Muhammad saw. manarima hadiah tarus, wan mambalasinya baik lawan nang sama atawa nang labih baik lagi. Jaka sasaurang kada kawa mambalasnya lawan barang, dianjurakan mambalasnya lawan du'a nang baik banar gasan inya.

## Jujuhutan
Surban

**Surban** atawa **Turban** (Parsia: دولبند‌, *dulband*; Prancis Tangah: *turbant*) ialah sabuting kain panjang wan libar nang dililitakan di atas kapala, atawa tupi nang labih halus di bawahnya. Surban bapariasi dalam bantuk, warna, wan ukuran. Babarapa jua dibuat lawan kain sampai 50 yard (45 mitir). Dalam basa Arab, surban disambat lawan *[[imamah]]*. Karancakannya dipakai ulih masarakat Timur Tangah, Asia Tangah, Asia Barat, wan Hindia.

**[[Keski]]** ialah salah sabuting macam surban nang marupakan saputung kain panjang nang kikira satangah panjang "surban tunggal" tradisiunal, tapi kada diputung wan dijahit gasan maulah "surban ganda" libar ganda (atawa **[[Double Patti]]**, basa Inggrisnya).

Surban umumnya dipakai bubuhan lalakian Sikh. Surban jua dipakai ulih biarawan Hindu. Tutup kapala kaitu jua baguna sawagai kataatan baagama, tamasuk di kalangan Muslim Syiah, nang maanggap mamakai surban sawagai sunah muakkadah (tradisi nang dikunfirmasi). Surban jua hiasan kapala tradisiunal gasan ulama sufi. Salain ngitu, turban rancak dipakai ulih kaum bangsawan, jua mamandang latar balakang agama.

## Sajarah
Bahari, surban dipakai gasan manutupi wan malindungi muha matan cahaya matahari wan dabu gurun pasir ulih masarakat Arab. Tagal, wahini surban rancak dipakai sawagai palangkap ibadah atawa barang tambahan nang wayah kawa dipakai.

## Jujuhutan